OpenLLM-France/wikimedia huggingface dataset:
# Psychoda kalabanica

Psychoda kalabanica és una espècie d'insecte dípter pertanyent a la família dels psicòdids.

## Descripció

* La femella fa 0,8 mm de llargària a les antenes, mentre que les ales li mesuren 1,4 de longitud i 0,5 d'amplada.
* Les antenes de la femella presenten 16 segments (els que fan els núms. 14, 15 i 16 estan clarament separats).
* Les ales són incolores i sense taques als extrems de la nervadura.
* L'espermateca de la placa subgenital de la femella és allargada.
* El mascle no ha estat encara descrit.

## Distribució geogràfica

Es troba a Borneo i Nova Guinea.

## Referències

* ↑ uBio (anglès)
* 1 2 3 Quate, L. W., 1962. A taxonomic study of Borneo Psychodidae (Diptera: Psychodidae). Pacific Insects. 4:1-75.
* 1 2 Catalogue of Life (anglès)
* ↑ uBio (anglès)
* 1 2 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Ortueri

Ortueri (en sard, Ortueri) és un municipi italià, dins de la província de Nuoro. L'any 2007 tenia 1.435 habitants. Es troba a la regió de Mandrolisai. Limita amb els municipis d'Austis, Busachi (OR), Neoneli (OR), Samugheo (OR), Sorgono i Ula Tirso (OR).

## Administració

Llista d'alcaldes :
| Període | Identitat | Partit |
| 2005- | Mariangela Cuccui Carboni | Llista cívica |
# Otrado-Ólguinskoie

Otrado-Ólguinskoie - Отрадо-Ольгинское (rus) - és un poble del krai de Krasnodar, a Rússia. És a 19 km al sud-est de Gulkévitxi i a 153 km a l'est de Krasnodar.
Pertanyen a aquest poble el poble de Novomikhàilovskoie i el khútor Kíevka.
# Danablú

Danablú és un formatge amb indicació geogràfica protegida a nivell europeu, originari de Dinamarca. És un formatge lleuger, blau. També conegut com a formatge blau danès, va ser inventat a principis del segle XX per un formatger danès anomenat Marius Boel amb la intenció d'imitar el rocafort. Té un sabor més suau i menys salat.

## Característiques

Aquest formatge és semisuau. La seva forma típica és de tambor o de bloc. L'escorça té un color que va del blanc al groguenc, lleugerament humida i comestible. S'elabora amb llet de vaca. El seu contingut en greix és de 25-30% (50-60% en la matèria seca).
La pasta presenta una textura fàcil de tallar i untar. És de color blanc, amb vetes blaus verds mohosas. Té escassos ulls i presenta forats i esquerdes irregulars de grandària variable i aspecte florit.

## Elaboració

És anyenca, de 8 a 12 setmanes. Abans de guarir-lo, s'usen barres per perforar la quallada que s'ha format, per distribuir la floridura (Penicillium roqueforti) de manera regular per tot el formatge. Els forats encara poden veure's en el producte final quan es curta.
Es recomana que el formatge danablú no es consumeixi fins que no tingui, almenys, sis setmanes de maduració, perquè hagi aconseguit totes les seves característiques. Sovint se serveix esmicolat sobre amanides o com a postres amb fruita.

## Estatus

A Espanya, la norma de qualitat sobre l'elaboració d'aquest formatge era l'Ordre de 29 de novembre de 1975 (BOE de 12 de desembre). No obstant això, va ser registrat com a indicació geogràfica pel Reglament (CE) 1107/96, de la Comissió de 12 de juny, relatiu al registre de les indicacions geogràfiques i de les denominacions d'origen conformement al procediment establert en l'article 17 del Reglament (CEE) 2081/92. En virtut d'això, es va suprimir l'Annex 6 de la norma de 1975 per ordre d'11 d'octubre de 2001, referent al «Danablu».

## Referències

* Ordre de 29 de novembre de 1975 (Presidència del Govern, Espanya), per la qual s'aproven les normes de qualitat per als formatges Cheddar, Edam, Gouda, Emmental, Gruyère i Danablu (BOE de 12 de desembre de 1975). Art. 13 LPI espanyola.

## Enllaços externs

* Receptes amb formatge blau danès
* Fent formatge blau Arxivat 2009-02-21 a Wayback Machine.
# Publi Hordeoni Lol·lià

Publi Hordeoni Lol·lià, conegut simplement com a Lol·lià (en llatí Publius Hordeonius Lollianus, en grec antic Πόπλιος Ὁρδεώνιος Λολλιανός) fou un famós sofista i retòric grec del temps d'Hadrià i Antoní Pius, al segle ii.
Va néixer a Efes i era deixeble de l'assiri Iseu. Va ser el primer a obtenir una càtedra de mestre d'oratòria (un càrrec a compte de l'estat, Δρόνος) a Atenes, i també va ocupar el càrrec de στρατηγὸς ἐπὶ τῶν ὅπλων que era pràcticament una prefectura de l'annona. La correcció en l'exercici d'aquest lloc en temps de fam li va valdre un bell elogi de Filòstrat. Se li van erigir dues estàtues, una a l'àgora i una a un pati d'arbres plantats per ell mateix.
La seva oratòria es distingia per la qualitat i riquesa del seu estil i per l'habilitat que mostrava presentant les seves proves, i destacava especialment per la improvisació. Donava als seus alumnes una formació sistemàtica en retòrica i sobre aquest tema va escriure diverses obres. Totes s'han perdut, però en parlen amb freqüència els comentaristes d'Hermògenes de Tars, que probablement en van fer un gran us.
La més important de les seves obres se cita amb tres títols, segons Filòstrat i Suides:
* Τέχνη ῥητορική
* περὶ προοιμίων καὶ διηγήσεων
* περὶ ἀφορμῶν ῥητορικῶν.

## Referències

* ↑ Lollianus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 797
# Punta Lourde Rocheblave

La Punta Lourde Rocheblave és un cim de 3.104 m d'altitud, amb una prominència de 12 m, que es troba a ponent dels Gourgs Blancs, al massís de Perdiguero, entre la província d'Osca (Aragó) i el departament dels Alts Pirineus (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1. Arxivat 2019-05-01 a Wayback Machine.
# Punta Lacq

La Punta Lacq és una muntanya de 3.010 m d'altitud, amb una prominència de 15 m, que es troba a ponent del Pic de Crabioules, al massís de Perdiguero, al departament de l'Alta Garona (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1. Arxivat 2019-05-01 a Wayback Machine.
# Pseudotsuga

Pseudotsuga és un gènere de coníferes de fulla persistent.
Les espècies d'aquest gènere reben el nom comú d'Avets de Douglas quan en realitat no són avets, del gènere Abies, sinó un gènere independent però morfològicament molt similar. El nom de Douglas fa referència al botànic escocès David Douglas,el primer que va introduir un arbre d'aquest gènere a Europa (1826).
Les 5 espècies del gènere Pseudotsuga són arbres de mida mitjana, gran o molt gran (fan de 20 a 120 m d'alt). Una pseudotsuga tallada el 1902 a Lynn Valley prop de Vancouver, Colúmbia Britànica es va informar que mesurava 415 peus (126.5 m) d'alt i 4.3 m de diàmetre.
Les fulles són aplanades i linears, semblants a la dels avets.
Les pinyes són pèndules amb esquames persistents i tenen una bràctea de tres puntes.
A Catalunya se'n pot veure algun exemplar a l'Arborètum de Masjoan, a Espinelves.

## Espècies i varietats
### Amèrica del Nord

* Pseudotsuga menziesii var. menziesii (Avet Douglas de la costa)
** Pseudotsuga menziesii var. glauca (Avet Douglas de les Rocoses)
* Pseudotsuga lindleyana (de Mèxic)
* Pseudotsuga macrocarpa (de pinyes grans)

### Àsia

* Pseudotsuga japonica (del Japó)
* Pseudotsuga sinensis var. sinensis (de la Xina)
** Pseudotsuga sinensis var. gaussenii
** Pseudotsuga sinensis var. brevifolia
** Pseudotsuga sinensis var. forrestii
** Pseudotsuga sinensis var. wilsoniana (de Taiwan)

## Referències

* ↑ British Columbia Forest History Newsletter, Jan. 1996 «PDF».

## Enllaços externs

* Arboretum de Villardebelle - cone photos Images of cones of selected species
* Gymnosperm Database
* Dughall Mor at Forestry Commission Arxivat 2009-04-28 a Wayback Machine.
* The Tree Register
# Càmera de seguretat falsa

Les càmeres de seguretat falses (o càmeres ximples, càmeres simulades, o càmeres de cimbell) és una vigilància no funcional basada en càmeres dissenyades per enganyar a intrusos, o qualsevol que presumptament estigui mirant. Aquestes càmeres són intencionadament col·locades en un lloc destacat, així quan passen les persones poden notar visiblement la seva presència i creuen l'àrea pensant que són controlades pel circuit tancat de televisió.
Les càmeres de seguretat de falsificació més barates poden ser reconegudes per no tenir ni una lent real (o que l'"objectiu" sigui només una peça opaca de plàstic). Altres càmeres falses inclouen models reals trencats, sensors de moviment transformats en càmeres, o carcasses de càmera buides. Poden tenir llums i flaix, o un motor per simular moviment; l'antiguitat de la càmera pot ser un indicatiu que aquesta pugui ser una falsificació.

## Referències

* ↑ Sloat, Sarah. «One of Amazon's Best-Selling Cameras Is a Fake». Pacific Standard, 26-09-2013. [Consulta: 8 juny 2015].
* ↑ «Poundland dummy CCTV camera». YouTube, 22-06-2016 [Consulta: 15 novembre 2021].
# Psychoda musae

Psychoda musae és una espècie d'insecte dípter pertanyent a la família dels psicòdids que es troba a les illes Filipines (Luzon) i Taiwan.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Catalogue of Life in Taiwan (anglès) i (xinès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. Arxivat 2016-03-03 a Wayback Machine.
# Psychoda morogorica

Psychoda morogorica és una espècie d'insecte dípter pertanyent a la família dels psicòdids que es troba a Àfrica: Tanzània.

## Referències

* ↑ uBio (anglès)
* 1 2 Wagner, R, Andersen T., 2007. Psychodidae (Diptera: Nematocera) from the West Usambara Mountains, Tanzania. Contributions to the Systematics and Ecology of Aquatic Diptera:287-307.
* 1 2 Catalogue of Life (anglès)
* ↑ Biodiversity Studies in Afrotropical Moth Flies (Diptera: Psychodidae) (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Péter Tímár

Péter Tímár (Budapest, 19 de desembre de 1950) , és un director de cinema i guionista hongarès. Ha dirigit 14 pel·lícules des de 1985. La seva pel·lícula de 1989 Mielőtt befejezi röptét a denevér va participar al 39è Festival Internacional de Cinema de Berlín, la seva pel·lícula de 6:3, avagy játszd újra Tutti fou presentada al 21è Festival Internacional de Cinema de Moscou i la seva pel·lícula de 2001 Vakvagányok fou presentada al 23è Festival Internacional de Cinema de Moscou.

## Filmografia selectiva

* Egészséges erotika (1986)
* Mielőtt befejezi röptét a denevér (1989)
* Csinibaba (1997)
* 6:3, avagy játszd újra Tutti (1999)
* Vakvagányok (2001)

## Referències

* ↑ «Berlinale: 1989 Programme». berlinale.de. [Consulta: 12 març 2011].
* ↑ «21st Moscow International Film Festival (1999)». MIFF. Arxivat de l'original el 22 març 2013. [Consulta: 24 març 2013].
* ↑ «23rd Moscow International Film Festival (2001)». MIFF. Arxivat de l'original el 28 març 2013. [Consulta: 30 març 2013].
# Pétrusse

El Pétrusse (en luxemburguès: Péitruss, en alemany: Petruss) és un riu que flueix al llarg de Luxemburg i s'uneix al riu Alzette a Ciutat de Luxemburg. El riu travessa el barri de Hollerich.
# Ratolí marsupial cuablanc

El ratolí marsupial cuablanc (Sminthopsis granulipes) és una espècie de Sminthopsis originària d'Austràlia. Té una mida corporal mitjana de 126-168 mm, una llargada del musella l'anus de 70-100 mm, una cua de 56-68 mm i un pes que varia entre 18 i 35 grams. La cua sol estar inflada a la base, sent marró a prop de l'anus i blanca a prop de la punta.

## Referències

* Australasian Marsupial and Monotreme Specialist Group (1996). Sminthopsis granulipes. 2006 IUCN Red List of Threatened Species. IUCN 2006. Consultat el 12 maig 2006.
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Constant de Gelfond-Schneider

* No s'ha de confondre amb Constant de Gelfond.
La constant de Gelfond-Schneider, també anomenada nombre de Hilbert és igual a:
$2^{\sqrt {2}}=2.6651441426902251886502972498731\ldots ,$
que és un nombre transcendent, segons va demostrar el matemàtic rus Rodion Kuzmin l'any 1930. L'any 1934, Alexander Gelfond va demostrar mitjançant el teorema de Gelfond-Schneider, el cas general de potències elevades a nombres irracionals algebraics, solucionant part del setè dels problemes de Hilbert.
La seva fracció contínua és: $2^{\sqrt {2}}=[2;1,1,1,72,3,4,1,3,2,1,1,1,14,1,2,1,1,3,1,3,...]$

## Propietats

La seva arrel quadrada és també un nombre transcendent. El seu valor és: ${\sqrt {2}}^{\sqrt {2}}\approx 1,63252691943815284477349538102471960207...$
L'expressió equival a:
${\sqrt {2^{\sqrt {2}}}}={\sqrt {2}}^{\sqrt {2}}=({{2}^{\sqrt {2}}})^{1/2}=({{2}^{1/2}})^{\sqrt {2}}={2}^{\frac {\sqrt {2}}{2}}={2}^{\frac {1}{\sqrt {2}}}={\sqrt[{\sqrt {2}}]{2}}$
Aquest exemple es sol usar com a prova que un nombre irracional elevat a un nombre irracional pot donar un nombre racional, ja que:
$\left({\sqrt {2}}^{\sqrt {2}}\right)^{\sqrt {2}}=\left({\sqrt {2}}\right)^{\left({\sqrt {2}}{\sqrt {2}}\right)}=\left({\sqrt {2}}\right)^{2}=2$

## Setè problema de Hilbert

L'any 1900, en el marc del Segon Congrés Internacional de Matemàtiques celebrat a París, el matemàtic alemany David Hilbert va proposar una llista de fins a 23 problemes matemàtics per tal de motivar la comunitat matemàtica a fer avenços en la recerca durant el segle xx, que tot just començava. El setè dels problemes consistia a demostrar (o refutar mitjançant un contraexemple) que a^b és un nombre transcendent per tot valor de a algebraic diferent a 0 i 1 i per tot b algebraic irracional. En el seu discurs va donar dos exemples concrets, un dels quals era la constant de Gelfond-Schneider.
L'any 1919, en un altre discurs, va parlar de tres conjectures: la hipòtesi de Riemann, l'últim teorema de Fermat i la transcendència de la constant de Gelfond-Schneider. Va dir que no esperava que ningú de la sala arribés a veure mai la solució d'aquest últim problema. Tot i així, va ser solucionat en el seu cas general l'any 1934, amb el teorema de Gelfond-Schneider. El treball anterior de Kuzmin havia servit per demostrar la transcendència de la potència per valors de l'exponent reals irracionals quadràtics, és a dir, nombres algebraics de grau 2, solució d'una equació de segon grau de coeficients racionals.

## Vegeu també

* Constant de Gelfond
* Arrel quadrada de 2

## Referències

* ↑ http://oeis.org/A007507
* ↑ Kuzmin,R. O. "On a new class of transcendental numbers", Izvestiya Akademii Nauk SSSR, Ser. matem. 7, 1930, p.585–597,http://mi.mathnet.ru/eng/izv5316
* ↑ Gelfond, Aleksandr "Sur le septième Problème de Hilbert", Bulletin de l'Académie des Sciences de l'URSS. Classe des sciences mathématiques et na, VII, p.623–634, 1934, http://mi.mathnet.ru/eng/izv4924
* ↑ http://oeis.org/A078333
# Dallas (Wisconsin)

Dallas és una població dels Estats Units a l'estat de Wisconsin. Segons el cens del 2000 tenia 356 habitants.

## Demografia

Segons el cens del 2000, Dallas tenia 356 habitants, 146 habitatges, i 83 famílies. La densitat de població era de 94,8 habitants per km².
Dels 146 habitatges en un 24% hi vivien nens de menys de 18 anys, en un 45,9% hi vivien parelles casades, en un 7,5% dones solteres, i en un 42,5% no eren unitats familiars. En el 34,9% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,8% tenia menys de 18 anys, un 5,9% entre 18 i 24, un 22,8% entre 25 i 44, un 24,2% de 45 a 60 i un 26,4% 65 anys o més.
L'edat mediana era de 46 anys. Per cada 100 dones de 18 o més anys hi havia 91,8 homes.
La renda mediana per habitatge era de 30.833 $ i la renda mediana per família de 37.750 $. Els homes tenien una renda mediana de 32.500 $ mentre que les dones 22.361 $. La renda per capita de la població era de 14.665 $. Aproximadament el 7,9% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dallas» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Dallas». American Fact Finder. Oficina del Cens dels Estats Units, 12-01-2010.
# Ramon Villalonga

Ramon Villalonga (Alaior, 1550 - Muro, 22 d'agost de 1634) fou un sacerdot catòlic Rector de la Parròquia de Sant Joan Baptista de Muro des de 1602 fins a la seva mort, va ser promotor, juntament amb Mossen Joan Aro, de la finalització de les obres del temple finalitzades l'any 1611. La seva figura va ser reconeguda per la dedicació d'un carrer a Muro, el Carrer Rector Villalonga, així com en la dedicació d'una pintura de gran format a la rectoria del temple.
La seva tasca com a protector dels pobres el va portar també esser nomenat fill il·lustre del seu poble natal Alaior, cap a 1753, dedicant una pintura al oli a la seva figura que es troba al saló de plens de l'Ajuntament d'Alaior, al que es representa a Ramon Villalonga repartint pa entre els pobres. El dit quadre porta la següent llegenda:
   "El Venerable D, Ramon Vilallonga P Rector de la Parroq. Iglesia de Muro, de la Isla de Mallorca. Fill de esta Vila de Alayor, y Vicari de la matexa. Fael ministre de la Iglesia en pulpit, y confessionari y extremat en la charitat enves los pobres. Mori als 22 agost 1634 de edad de 84 anys"

## Referències

* ↑ «Clerici de Mallorca - lletres U-V-X-Z». Catedral de Mallorca. [Consulta: 28 juny 2023].
* ↑ «400è aniversari de l'església de Muro», 22-06-2011. [Consulta: 28 juny 2023].
* ↑ «Inventari de Bens artístics de l'Ajuntament d'Alaior - secció pintures a l'oli, pàgina 3.». Ajuntament d'Alaior. [Consulta: 28 juny 2023].
# Record Store Day

Record Store Day és un esdeveniment anual que s'inicià l'any 2007 i que se situa un dissabte d'abril per "celebrar la cultura de les botigues de discos independents". El dia reuneix a fans, artistes, i milers de botigues de discos independents d'arreu del món. Nombroses àlbums són publicats específicament pel Record Store Day, amb una única llista per cada país, i unes botigues concretes són les que participen en l'esdeveniment. Aquest dia començà als Estats Units que és on se situa encara la seu organitzadora, però ja s'ha estès internacionalment a d'altres països organitzadors com el Regne Unit, Irlanda, França, Alemanya, Països Baixos, Itàlia, Japó, Mèxic, Austràlia, i Espanya.

## Història

Esperonat per un comentari d'un empleat a Bull Moose, Chris Brown va pensar que es podria fer alguna cosa a l'estil del Free Comic Book Day, i durant una sessió de pluja d'idees en una reunió de propietaris de botigues de discos Baltimore va decidir iniciar els Record Store Day el 2007 conjuntament amb Eric Levin, Michael Kurtz, Carrie Colliton, Amy Dorfman, Don Van Cleave i Brian Poehner, el qual acabaria celebrant-se després arreu del món, amb centenars de botigues de discos i artistes participant-hi amb apariciosn especials, trobades amb els fans, exhibicions artístiques, i l'edició especial de vinils o CD a més d'altre material promocionat per remarcar l'ocasió.
Cada botiga organitza la seva festa aquest dia, adequant-la així a la seva comunitat. El Record Store Day com a dia només se celebra una vegada a l'any, tot i que l'organització oficial distribueix promocions, màrqueting i oportunitats al llarg de tot l'any i manté la web, les xarxes socials i d'altres vies de divulgació obertes durant la resta de l'any per promulgar la seva visió sobre el valor de les botigues de discos independents.

## Referències

* 1 2 About Record Store Day
* ↑ Passey, Brian «Vinyl records spin back into vogue». USA Today, February 26, 2011 [Consulta: 2 març 2011].
* ↑ «Presentación oficial Record Store Day 2017» (en castellà). Web Oficial Record Store Day SPAIN, 20-03-2017 [Consulta: 24 març 2017].
* ↑ «The business of Record Store Day». Fortune. [Consulta: 19 gener 2016].

## Enllaços externs

* Record Store Day - Lloc web oficial
# Record Collection

Record Collection és una agència d'entreteniment musical i creatiu, propietat de Jordan Tappis i David Sardy, amb seu a Venice, Califòrnia (EUA). El catàleg de Record Collection inclou música d'artistes com l'ex-guitarrista dels Red Hot Chili Peppers John Frusciante, The Walkmen, MURS, Blake Mills, The Cubical i Dawes.

## Publicacions i projectes

Entre el juny de 2004 i el febrer de 2005, la discografia va publicar una sèrie de sis àlbums de John Frusciante. Un dels àlbums, Automatic Writing, fou publicat sota el nom del grup Ataxia (compost per John Frusciante, Joe Lally i Josh Klinghoffer). L'àlbum A Sphere in the Heart of Silence fou publicat conjuntament amb en Josh Klinghoffer. Cada un dels àlbums mostra una cara diferent de l'estil musical d'en Frusciante, des de rock cru (Inside of Emptiness) al pop (DC EP) i fins i tot música electrònica (A Sphere in the Heart of Silence). L'any 2007, Record Collection publicà la continuació d'Automatic Writing per Ataxia, titulat AW II.
El mateix any, va publicar la banda sonora de Spider-Man 3, que inclou música d'artistes com The Flaming Lips, The Killers i els Yeah Yeah Yeahs.
El 2009, Record Collection publicà l'aclamat àlbum The Empyrean de John Frusciante, així com àlbums de Blake Mills, els Cubical i Dawes.
El 2010, publicà la banda sonora de Wreckage of my Past, un film documental que fa una crònica de la vida d'Ozzy Osbourne.

## Artistes

* Simon Dawes
* Blake Mills
* 21 - Motion Picture Score
* Dan Malloy
* Dawes
* Kate Earl
* Hot Hot Heat
* John Frusciante / Ataxia
* MURS
* Ozzy Osbourne Soundtrack
* The Walkmen
* Wassup Rockers
* The Cubical
* Mt. Egypt
* Brother Reade

## Enllaços externs

* Pàgina web oficial
# Record

El record és la dada emmagatzemada a la memòria que pot ser recuperada posteriorment per la ment. Els records més recents es poden recuperar apel·lant a diferents vies sensorials o de pensament i són més exactes mentre que la memòria a llarg termini guarda els records semànticament, a partir d'una certa reconstrucció i abstracció. Aquesta reconstrucció pot arribar fins a l'extrem de produir falsos records.
La capacitat de recordar es veu afectada per l'atenció i la intensitat del procés de codificació o entrada a la memòria humana, per la motivació, pel context (com més similar és al de l'adquisició, més fàcil és de recordar, incloent l'emoció associada a aquell estímul) o pel consum de drogues (la cafeïna i altres estimulants poden ajudar a recordar en un moment donat mentre que altres tòxics com la marihuana inhibeixen el record).
L'amnèsia és l'oblit dels records i sol aparèixer després d'un trauma sever.
Viccionari